section_heading: Uloga u priči
paragraph_text: Nije mnogo toga poznato o njezinoj osobnosti, osim da ima talent za izvođenje kućanskih čarolija te je uredna, za razliku od supruga i kćeri, te da je odgovorna za ime koje nosi njezina kćer, "Nymphadora". Iako Remus Lupin vjeruje da su Andromeda i Ted nezadovoljni kćerinom odlukom da se uda za vukodlaka, u knjigama nikad nisu izrazili takav stav. Nymphadora je barem tijekom jednog dijela trudnoće živjela sa svojim roditeljima te je rodila Andromedinog unuka, Teddyja Remusa Lupina, u njihovom domu. Nakon što njezin suprug, kćer i zet umru, ona se nastavlja brinuti za svog unuka.